Rytis Juozapavičius

Rytis Juozapavičius (g. 1969 m. gegužės 25 d.) – žurnalistas, televizijos laidų vedėjas, visuomenės veikėjas, lektorius, viešojo kalbėjimo konsultantas.

 Biografija 
1991-1994 m. dirbo reporteriu Lietuvos radijuje, 1994 m. atliko praktiką WBAI Radio Niujorke, 1995 m. buvo dienraščio „Verslo žinios“ reporteris, Lietuvos televizijos pokalbių laidų „Paskutinė kryžkelė“, „Visuomenės interesas“, „Eurogrąža“ vedėjas, specialiųjų tiesioginių televizijos transliacijų rengėjas ir vedėjas.

2000–2003 m. drauge su televizijos prodiuseriu Sauliumi Jakutavičiumi rengė laidą „Tema“, skirtą Lietuvos energetikos sektoriaus bei IAE problemoms nagrinėti. 2002 m. parašė pramoninio filmo „Jėgos vardas – elektra” scenarijų.

1994–2005 m. buvo VU Žurnalistikos instituto lektorius. Vienas iš gzi.lt internetinio portalo, siekiančio aukštesnių žurnalistinės etikos standartų, draugijos narių.

Nuo 1999 m. yra laisvai samdomas bendravimo su žiniasklaida konsultantas, mokantis viešojo kalbėjimo. 2008 m. spalio – lapkričio mėn. dirbo bendrovėje UAB "Baltijos komunikacijos partneriai" . Šiuo metu veda seminarus „7 efektyviai veikiančių žmonių įpročiai“, „Laiko planavimas: kaip siekti svarbiausių tikslų“, „Prezentacijos pranašumas“ verslo mokymų ir konsultavimo paslaugų bendrovėje „Franklin Covey Lietuva“.

 Visuomeninė veikla 
2004-2008 m. vadovavo „Transparency International“ Lietuvos skyriui (TILS). Žiniasklaidoje publikavo straipsnių apie politinį partijų finansavimą, interesų grupes ir politinę bei žiniasklaidos korupciją, skatino viešas diskusijas šiomis temomis.

2007 m. TILS žiniasklaidos korupcijos tyrime kaip neskaidriausius įvardijus nacionalinius dienraščius „Respublika“, „Vakaro žinios“ ir „Lietuvos rytas“, po to sekusiomis publikacijomis buvo bandoma menkinti R. Juozapavičiaus reputaciją TILS tyrimas „Skaidresnės žiniasklaidos link“ Atakos kronika. Tuomet R. Juozapavičius kreipėsi į Žurnalistų ir leidėjų etikos komisiją bei pats viešai analizavo prieš TILS ir jį kaip asmenį nukreiptas leidinių publikacijas ir jų autorių motyvus Rytis Juozapavičius demaskuoja žurnalo „Ekstra“ ataką prieš TILS (Papildyta video) 2007-03-27Kodėl neverta pirkti žurnalo „Ekstra“? .

R. Juozapavičius taip pat yra nevyriausybinės pilietinės iniciatyvos Piliečių Santalka tarybos narys ir jos inicijuotų viešų pareiškimų signataras Piliečių Santalkos Tarybos pareiškimas. Dėl įvykių Estijoje ir sovietinio okupacinio režimo paminklų demontavimo 2007-05-10 .

2007 m. Lietuvos Respublikos Ministro Pirmininko teikimu paskirtas Vyriausiosios tarnybinės etikos komisijos nariu.Vyriausioji tarnybinės etikos komisija .

 Kita 
Nuo 1992 m. R. Juozapavičius yra Vilniaus Zen centro narys.Tarptautinė Kwan Um Zen mokykla Lietuvoje.

 Bibliografija 
 Juozapavičius, R. (sudarytojas) Skaidrumas ir korupcija Lietuvoje, Vilnius, Pasviręs pasaulis, 2005. ISBN 978-9955-435-58-5
 Juozapavičius, R. (sudarytojas) Kaip praskaidrinti viešuosius pirkimus? , Vilnius, TILS, Eugrimas, 2006. ISBN 9955-682-38-8
 Juozapavičius, R. (sudarytojas) Žiniasklaidos skaidrumas, Vilnius, TILS, Eugrimas, 2007. ISBN 978-9955-682-79-0

 Išnašos 

Kategorija:Lietuvos ryšių su visuomene specialistai
Kategorija:Lietuvos televizijos žurnalistai
Kategorija:Lietuvos visuomenės veikėjai